সাদিরা সমরবিক্রম

বেদাগেদারা সাদিরা রাশেন সমরবিক্রম (সিংহলি: සදීර සමරවික්‍රම; জন্ম: ৩০ আগস্ট, ১৯৯৫) কলম্বো এলাকায় জন্মগ্রহণকারী শ্রীলঙ্কান পেশাদার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০১০-এর দশকের শেষদিক থেকে শ্রীলঙ্কার পক্ষে আন্তর্জাতিক ক্রিকেটের সকল স্তরে অংশগ্রহণ করছেন। ঘরোয়া প্রথম-শ্রেণীর শ্রীলঙ্কান ক্রিকেটে কোল্টস ক্রিকেট ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলছেন। এছাড়াও, ডানহাতে মাঝারিসারিতে ব্যাটিং করছেন সাদিরা সমরবিক্রম। কলম্বোর থারস্টান কলেজে সাদিরা সমরবিক্রম প্রথম ক্রিকেট খেলতে শুরু করেন। এরপর তিনি সেন্ট যোসেফসে শেষের বছরগুলো অতিক্রম করেন। বছরের নিয়মিত খেলা হিসেবে সেন্ট যোসেফসের পক্ষে ১২৬ রানের স্মরণীয় ইনিংস খেলেন। ফলশ্রুতিতে, শ্রীলঙ্কার অনূর্ধ্ব-১৯ দলে তাকে রাখা হয়। ২০১৪ সালের আইসিসি যুব ক্রিকেট বিশ্বকাপে ৪৪.১৭ গড়ে ২৬৫ রান তুলে নিজের ভবিষ্যৎ সম্ভাবনার কথা জানান দেন। অনূর্ধ্ব-১৯ দলের সঙ্গী কুশল মেন্ডিস জাতীয় দলে খেলেন। প্রথম-শ্রেণীর খেলায় দূর্দান্ত ক্রীড়াশৈলীর প্রেক্ষিতে তিনি তার স্থান দখল করেন। কোল্টস ক্রিকেট ক্লাবে নিজস্ব প্রথম মৌসুমটি সাধারণমানের ছিল। কিন্তু, দ্বিতীয় মৌসুমে ভালো খেলার পর তৃতীয়টিতে অসাধারণ খেলোয়াড়ে নিজেকে পরিণত করেন। ২০১৬-১৭ মৌসুমে টায়ার-এ রানের তালিকায় ৫৯.৭৬ গড়ে ১০১৬ রান তুলে শীর্ষস্থান দখল করে। ফেব্রুয়ারি, ২০১৭ সালে শ্রীলঙ্কা এ দলের পক্ষে অভিষেক ঘটে তার। ইংল্যান্ড লায়ন্সের শক্তিশালী বোলিং আক্রমণ রুখে দিয়ে ২২৩ বলে ১৮৫ রান তুলেন। ২০১৫ সাল থেকে সাদিরা সমরবিক্রম’র প্রথম-শ্রেণীর খেলোয়াড়ী জীবন চলমান রয়েছে। দীর্ঘ সময়ের ক্রিকেটে সাদিরা সমরবিক্রম দর্শনীয় উইকেট-রক্ষক-ব্যাটসম্যানের ভূমিকায় অবতীর্ণ হয়েছেন। মূলতঃ মাঝারিসারিতে ব্যাটিংয়ে নামেন। তবে, সীমিত ওভারের ক্রিকেটে উদ্বোধনী ব্যাটসম্যান হিসেবে দ্রুতলয়ে দলকে এগিয়ে নিয়ে যেতে নিয়মিতভাবে অগ্রসর হয়ে থাকেন। বিদ্যালয় জীবন থেকে চলে আসা স্বল্পসংখ্যক ছাত্রকেই বড়দের ক্রিকেটে সফল হতে দেখা যায়। তন্মধ্যে তিনি অন্যতম। জাতীয় দল নির্বাচকমণ্ডলীরও তার প্রতি সুদৃষ্টি ছিল। ২০১৬-১৭ মৌসুমের প্রিমিয়ার লীগ টুর্নামেন্টে সর্বাধিক রান করার কৃতিত্ব অর্জন করেন। ১০ খেলায় অংশ নিয়ে ১৯ ইনিংসে ১,০১৬ রান তুলেছেন তিনি। নভেম্বর, ২০১৭ সালে পূর্ববর্তী ২০১৬-১৭ মৌসুমের ঘরোয়া ক্রিকেটে শ্রীলঙ্কা ক্রিকেট কর্তৃক বার্ষিক পুরস্কার হিসেবে সেরা ব্যাটসম্যান হিসেবে নামাঙ্কিত হন। মার্চ, ২০১৮ সালে সুপার ফোর প্রভিন্সিয়াল টুর্নামেন্ট খেলার জন্যে গালে দলের সদস্যরূপে তাকে অন্তর্ভুক্ত করা হয়। এছাড়াও, পরের মাসে সুপার প্রভিন্সিয়াল ওয়ান ডে টুর্নামেন্টে গালে দলের সদস্যরূপে তাকে রাখা হয়েছিল। আগস্ট, ২০১৮ সালে এসএলসি টি২০ লীগে ডাম্বুল্লা দলের সদস্যরূপে তাকে অন্তর্ভুক্ত করা হয়। ফেব্রুয়ারি, ২০১৯ সালে এসএলসি টুয়েন্টি২০ টুর্নামেন্টের প্রথম দিনে পুলিশ স্পোর্টস ক্লাবের বিপক্ষে কোল্টস ক্রিকেট ক্লাবের সদস্যরূপে অপরাজিত শতরানের ইনিংস খেলেন তিনি। মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে ক্যান্ডি দলের পক্ষে খেলার জন্যে তাকে মনোনীত করা হয়। ২০১৭ সালের এসিসি এমার্জিং টিমস এশিয়া কাপ প্রতিযোগিতায় শ্রীলঙ্কা দলের অন্যতম সদস্য ছিলেন। চূড়ান্ত খেলায় পাকিস্তানের বিপক্ষে ৪৫ রান তুলেন ও দলকে জয়ী করেন। এরফলে, নিম্নমূখী রানের ঐ খেলায় প্রতিযোগিতায় প্রথম শিরোপা জয় করে শ্রীলঙ্কা দল। চলমান খেলোয়াড়ী জীবনে চারটিমাত্র টেস্ট, সাতটিমাত্র একদিনের আন্তর্জাতিক ও সাতটিমাত্র টি২০আইয়ে অংশগ্রহণ করেছেন সাদিরা সমরবিক্রম। ৬ অক্টোবর, ২০১৭ তারিখে দুবাইয়ে পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২ ডিসেম্বর, ২০১৭ তারিখে দিল্লিতে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ সেপ্টেম্বর, ২০১৬ সালে শ্রীলঙ্কার পক্ষে প্রথমবারের মতো খেলার জন্যে আমন্ত্রিত হন। পাকিস্তানের বিপক্ষে টেস্ট খেলায় অংশ নেন তিনি। সেপ্টেম্বর, ২০১৭ সালে সংযুক্ত আরব আমিরাতে পাকিস্তানের বিপক্ষে টেস্ট সিরিজে অংশগ্রহণকল্পে শ্রীলঙ্কা দলে রোশন সিলভা’র সাথে তাকে অন্তর্ভুক্ত করা হয়। ৬ অক্টোবর, ২০১৭ তারিখে পাকিস্তানের বিপক্ষে দুবাইয়ে অনুষ্ঠিত সিরিজের দ্বিতীয় ও শ্রীলঙ্কার প্রথম দিবা-রাত্রির টেস্টে অংশগ্রহণের মাধ্যমে তার টেস্ট ক্রিকেটে অভিষেক পর্ব সম্পন্ন হয়। প্রথম ইনিংসে তিনি ৩৮ রান সংগ্রহ করেন। শতরানের ইনিংস খেলা দিমুথ করুণারত্নের সাথে ৬৮ রানের জুটি গড়েন। ইয়াসির শাহের বল থেকে মারা ড্রাইভগুলো অনেকটাই শ্রীলঙ্কান ব্যাটিং কিংবদন্তি মাহেলা জয়াবর্ধনের অনুরূপ ছিল বলে ক্রিকেটবোদ্ধাদের অভিমত। অক্টোবর, ২০১৭ সালে একই সফরে পাকিস্তান দলের বিপক্ষে শ্রীলঙ্কা একদিনের দলের সদস্য করা হয়। ২০ অক্টোবর, ২০১৭ তারিখে পাকিস্তানের বিপক্ষে সিরিজের চতুর্থ ওডিআইয়ে তার অভিষেক হয়। পরের খেলায়ও তিনি শূন্য রানে বিদেয় নেন। এরফলে, শচীন তেন্ডুলকর ও কেন উইলিয়ামসনের ন্যায় তিনিও তৃতীয় ব্যাটসম্যান হিসেবে প্রথম দুইটি ওডিআইয়ে শূন্য রান করেছেন। একই মাসের শেষদিকে পাকিস্তানের বিপক্ষে টুয়েন্টি২০ আন্তর্জাতিকে অংশগ্রহণের উদ্দেশ্যে তাকে শ্রীলঙ্কার সদস্যরূপে অন্তর্ভুক্ত করে। ২৬ অক্টোবর, ২০১৭ তারিখে আবুধাবিতে অনুষ্ঠিত টি২০আই সিরিজের প্রথম খেলায় পাকিস্তানের বিপক্ষে উইকেট-রক্ষক হিসেবে অভিষেক হয় তার। মে, ২০১৮ সালে শ্রীলঙ্কা ক্রিকেট কর্তৃপক্ষ ২০১৮-১৯ মৌসুমকে ঘিরে জাতীয় পর্যায়ে ৩৩জন ক্রিকেটারকে চুক্তিবদ্ধ করে। তিনিও অন্যতম ছিলেন। "Sadeera Samarawickrama"। ESPN Cricinfo। সংগ্রহের তারিখ ২৭ জুন ২০১৫।  "Records: Premier League Tournament Tier A, 2016/17: Most runs"। ESPN Cricinfo। সংগ্রহের তারিখ ১৬ ফেব্রুয়ারি ২০১৭।  "Gunaratne wins big at SLC's annual awards"। ESPN Cricinfo। সংগ্রহের তারিখ ১ নভেম্বর ২০১৭।  "Cricket: Mixed opinions on Provincial tournament"। Sunday Times (Sri Lanka)। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "All you need to know about the SL Super Provincial Tournament"। Daily Sports। ২৬ মার্চ ২০১৮। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৮।  "SLC Super Provincial 50 over tournament squads and fixtures"। The Papare। সংগ্রহের তারিখ ২৭ এপ্রিল ২০১৮।  "SLC T20 League 2018 squads finalized"। The Papare। সংগ্রহের তারিখ ১৬ আগস্ট ২০১৮।  "Domestic T20 kick-starts with thrilling super over"। The Papare। সংগ্রহের তারিখ ১৫ ফেব্রুয়ারি ২০১৯।  "Squads, Fixtures announced for SLC Provincial 50 Overs Tournament"। The Papare। সংগ্রহের তারিখ ১৯ মার্চ ২০১৯।  "Sri Lanka Under-23 Squad"। Cricinfo (ইংরেজি ভাষায়)। সংগ্রহের তারিখ ৪ এপ্রিল ২০১৭।  "Final: Pakistan Under-23s v Sri Lanka Under-23s at Chittagong, Apr 3, 2017 | Cricket Scorecard | ESPN Cricinfo"। Cricinfo। সংগ্রহের তারিখ ৪ এপ্রিল ২০১৭।  "Results | ACC Emerging Teams Cup | ESPN Cricinfo"। Cricinfo (ইংরেজি ভাষায়)। সংগ্রহের তারিখ ৪ এপ্রিল ২০১৭।  "Samarawickrama, Roshen Silva make Sri Lanka Test squad"। ESPN Cricinfo। সংগ্রহের তারিখ ২০ সেপ্টেম্বর ২০১৭।  "2nd Test (D/N), Sri Lanka tour of United Arab Emirates and Pakistan at Dubai, Oct 6-10 2017"। ESPN Cricinfo। সংগ্রহের তারিখ ৬ অক্টোবর ২০১৭।  "Inside the heart of a Karunaratne classic"। ESPN Cricinfo। সংগ্রহের তারিখ ৮ অক্টোবর ২০১৭।  "Sri Lanka bring in Sadeera Samarawickrama for Pakistan ODIs"। CricBuzz। সংগ্রহের তারিখ ১৭ অক্টোবর ২০১৭।  "4th ODI (D/N), Sri Lanka tour of United Arab Emirates and Pakistan at Sharjah, Oct 20 2017"। ESPN Cricinfo। সংগ্রহের তারিখ ২০ অক্টোবর ২০১৭।  "Thisara Perera to captain Sri Lanka in Lahore"। ESPN Cricinfo। সংগ্রহের তারিখ ২১ অক্টোবর ২০১৭।  "1st T20I (N), Sri Lanka tour of United Arab Emirates and Pakistan at Abu Dhabi, Oct 26 2017"। ESPN Cricinfo। সংগ্রহের তারিখ ২৬ অক্টোবর ২০১৭।  "Sri Lanka assign 33 national contracts with pay hike"। International Cricket Council। সংগ্রহের তারিখ ২২ মে ২০১৮।  "Sri Lankan players to receive pay hike"। ESPN Cricinfo। সংগ্রহের তারিখ ২২ মে ২০১৮।  বিনোদন জন দিলরুয়ান পেরেরা শ্রীলঙ্কান টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান প্রথম-শ্রেণীর ক্রিকেট দলসমূহের বর্তমান তালিকা শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে সাদিরা সমরবিক্রম (ইংরেজি) ক্রিকেটআর্কাইভে সাদিরা সমরবিক্রম (সদস্যতা প্রয়োজনীয়) (ইংরেজি)